
Nicolae Manolescu 


Nicolae Manolescu nu respectă libertatea opiniei practică cenzura 
și crede că poate înspăimânta și impune tăcerea altora 


Stimaţi colegi de presă, 


Vă rog să acceptaţi publicarea unei vechi scrisori deschise, redactată de mine ca reacţie la demiterea poetului 


Liviu Ioan Stoiciu din funcţie de redactor-şef adjunct al revistei Viaţa Românească. 


Republicare acum a acestui text, datat 10 noiembrie 2005, are o singură motivaţie. Demonstrarea legăturii 
dintre denunţul recent al lui Nicolae Manolescu contra mea, acuzaţia reflexă, declarativă, neargumentată ca 
de obicei, de antisemitism, și dintre opiniile mele critice, exprimate clar la această dată, faţă de 
comportamentul abuziv al preşedintelui Uniunii Scriitorilor, Nicolae Manolescu, în cazul descris în 


scrisoarea mea, ca şi în multe alte ocazii. 


Această persoană nu respectă libertatea opiniei, practică cenzura, atunci când ea este clar interzisă de 
Constituţia României, se prezintă ca vigilentul de serviciu şi crede că poate înspăimânta şi impune tăcerea 
altora, îşi permite să dea verdicte într-un domeniu pentru care nu are nici o competenţă, sociologia 


literaturii, în care se integrează articolul meu din revista Vatra, o ipoteză de sociologia succesului, un succes 


bazat pe comunitarism, în cazul carierei nord-americane a scriitorului evreu, originar din România, Norman 


Manea. 


Schema repetitivă a reacţiilor lui Nicolae Manolescu este tipică pentru carierişti, chiar dacă se află la sfârşit 


de carieră. 


Iată mesajul Scrisorii deschise: 
«Prin prezenta, contest cu fermitate decizia Comitetului director, despre conţinutul căreia am aflat din 
presă, privind demiterea din postul de redactor şef-adjunct al revistei «Viaţa românescă» a ziaristului şi 


scriitorului Liviu loan Stoiciu. 


Această decizie, care implică reinstaurarea cenzurii, pe care eu o calific forma gravă de abuz de putere şi de 
interpretare, foloseşte ca pretext al demiterii lui Liviu Ioan Stoiciu, apariţia unui fragment de Jurnal semnat 


de scriitorul exilat, Paul Goma, în numărul 6-7 al revistei Viaţa românească. 
Contestaţia mea se bazează pe următoarele seturi de argumente: 


Primo: Jurnalul este o specie literară. Textul în cauza este un jurnal şi are un autor. Responsabilitatea 
pentru conţinutul textelor, aşa cum se menţioneaza pe coperta a III-a a revistei, revine în întregime 


autorilor, deci lui Paul Goma. 


Citez: « Redacţia revistei Viaţa românească publică opiniile, oricît de diverse, ale colaboratorilor ei. 
Responsabilitatea pentru conţinutul fiecărui text aparţine, în exclusivitate, autorului.» 
«Conform prevederilor Statutului, Uniunea scriitorilor din România nu este responsabilă pentru politica 


editorială a publicaţiei şi nici pentru conţinutul materialelor publicate.» 


Acţionînd în contrasens cu aceste prevederi, Comitetul director încalcă Statutul. În consecinţă vă rog să 
analizaţi şi sancţionaţi această încălcare a prevederilor statutare prin care, în mod explicit şi implicit, 
Comitetul director şi preşedintele Nicolae Manolescu îşi arogă funcţia de post-cenzură, aşa cum era aceasta 
practicată de către Direcţia publicaţii a fostului Consiliu al culturii şi educaţiei socialiste. Ignorarea acestor 
implicaţii şi aprobarea acestor decizii, v-ar face, domnilor consilieri, coresponsabili de reinstaurarea cenzurii 


în România anului 2005.» 


Ignorarea acestor implicaţii şi aprobarea acestor decizii, v-ar face, domnilor consilieri, coresponsabili de 


reinstaurarea cenzurii în România anului 2005. 


Secundo: Funcţia lui Liviu Ioan Stoiciu este aceea de redactor şef-adjunct, aceasta implică publicarea şi nu 


cenzurarea operelor confraţilor săi. 


Tertio: Calificarea, de către Comitetul director, care este autorul comunicatului, a jurnalului lui Paul Goma 
ca fiind «antisemit», şi implicit a autorului cu acelaşi termen, nu are nici o bază morală şi legală. Simpla 
calificare, afirmaţie lipsită de orice argumentare, citare sau analiză contextuală, este o calomnie şi va fi 
tratată ca atare de orice instanţă. Iată în ce termeni face Nicolae Manolescu această calificare 


“incontestabilă”: 


«Problema noastră era că în revista Uniunii a apărut un text pe care noi l-am considerat antisemit şi, din 


pacate, nu e discutabil, chiar aşa este.» (Revista 22, nr. 813, interviu de Rodica Palade). Adică Nicolae 


Manolescu îşi declară opinia indiscutabilă. Din fericire, chiar şi o hotărîre de justiţie poate fi contestată. 


Ceea ce este mai cu seamă grav: o acuzaţie de natură penală este lansată, în modul cel mai iresponsabil, 
direct în presă, fără măcar lectura integrală a textului incriminat, adică a seriei de fragmente care au fost 
publicate în numerele anterioare ale «Vieţii Româneşti». Declaraţiile unuia din membrii Comitetului, 
consemnate de presă, stau mărturie că această lectură nu fusese făcută la data Comunicatului. Iar scoaterea 
din contextul unei opere a unui fragment, pentru a defini opţiunile morale şi politice ale unui scriitor, pentru 
a-l acuza penal, descalifica moralmente şi intelectualmente un critic literar, devenit acuzator, agent al 


poliţiei spiritului sau cenzor. 


Acestea să fie calităţile pentru care Nicolae Manolescu a fost ales preşedinte al Uniunii scriitorilor, acesta 


mandatul care i-a fost încredinţat? Articolul 1 al Statutului este ignorat de Domnia sa. 


Quarto: Revista «Viaţa Românească» este editată de Uniunea scriitorilor şi de Redacţia Publicaţiilor 
pentru Străinatate, un departament al Cancelariei Primului-Ministru. O decizie cu caracter punitiv cere 
aplicarea Codului Muncii cu implicarea ambilor editori. Care este temeiul legal pentru a decide degradarea 
cu aspect punitiv, dintr-o funcţie superioară într-una inferioară, a unui ziarist care nu a făcut nimic contrar 


legislaţiei muncii? 


Organizațiile internaţionale de apărare a ziariştilor faţă cu abuzurile editorilor vor fi sesizate. Cancelaria 


Primului ministru, Redacţia Publicaţiilor pentru străinătate, deasemenea. 


Aspectul penal al acuzaţiei aduse autorului Jurnalului, Paul Goma, repet, singur responsabil, este o 


chestiune care depăşeşte competenţa Domniilor voastre. Nu sunteţi istorici. 


Nu mai există nici o împuternicire prin care unii, scriitori-activişti de partid, se erijau în judecători, în 
numele oamenilor muncii de la oraşe şi sate, aşa cum se practicau, sub Comunism, şedintele publice de 
acuzare, pe care Paul Goma şi Liviu Ioan Stoiciu le-au îndurat deja. Unii dintre dv. le-au cunoscut de 


asemenea. Şi eu. 


În schimb, în planul culturii, decizia (administrativă) a unei comitet nu absolvă de responsabilitate 
conştiinţa intelectuală individuală. Şi, din acest punct de vedere, o conştiinţă critică are dreptul şi obligaţia 
să se disocieze de o atitudine sau decizie administrativă pentru ca datele problemei sunt complet schimbate: 


analiza se petrece în spaţiul public, unde veghează justiţia şi ridicolul. 


Sunt sigur că veţi avea forţa şi înţelepciunea să contestaţi inerția etichetelor. Să judecaţi cu luciditate 
consecinţele unei decizii pripite a Comitetului director. Să interveniţi cu răbdare pentru a-i convinge pe 
membrii săi că se află pe o cale a abuzului. Să curmaţi abuzul. Şi să lăsaţi justiţia sau înţelepciunea 
cercetătorilor, a istoricilor — odată adunate suficiente elemente probatorii, care pentru moment lipsesc în 


bună parte — să judece situaţia la care se referă scrierile lui Paul Goma. 


Iar dacă dl Nicolae Manolescu va considera că a fost dezavuat de decizia Dv. calmă şi vă va propune demisia 
sa, acceptaţi-o. Nu e singurul om din România care poate salva de ruşine şi ridicol Uniunea scriitorilor, şi 


prin ea pe noi toţi, membrii săi. Se vor mai aflînd chiar printre Dv. oamenii liberi de care avem nevoie. 


Dan Culcer 


